## Pirkimo sąlygų 4 priedas „Tiekėjų kvalifikacijos reikalavimai ir reikalavimai laikytis kokybės vadybos sistemos ir aplinkos apsaugos vadybos sistemos standartų“

TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ

Tiekėjas, dalyvaujantis pirkime, turi atitikti šiame priede nustatytus kvalifikacijos reikalavimus ir reikalavimus dėl aplinkos apsaugos ir kokybės vadybos sistemos (-ų) standartų laikymosi. Perkantysis subjektas nereikalauja įrodančių dokumentų pateikti su pasiūlymu – perkančiajam subjektui atlikus EBVPD patikrinimo procedūrą, patikrinus pasiūlymus ir išrinkus galimą laimėtoją, tik jo yra prašomi patvirtinantys ir įrodantys dokumentai.

1. **Tiekėjų kvalifikacijos reikalavimai**
   1. Tiekėjo kvalifikacija turi atitikti šiame priede žemiau nurodytus nustatytus reikalavimus kvalifikacijai.
   2. Tiekėjas, dalyvaujantis pirkime, kvalifikaciją, patirtį privalo būti įgijęs iki pasiūlymų pateikimo termino pabaigos:

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | | **Kvalifikacijos reikalavimas** | **Atitiktį reikalavimui įrodantys dokumentai** | | **Subjektas, kuris turi atitikti reikalavimą** | |
| **1.** | | **Finansinis** **ir ekonominis pajėgumas** | | | | |
| 1.1. | | Tiekėjo vidutinės metinės pajamos iš veiklos, su kuria susijęs atliekamas pirkimas\*, per paskutinius 2\*\* finansinius metus, o jei ūkio subjektas įregistruotas vėliau ar veiklą atitinkamoje srityje pradėjo vėliau – nuo ūkio subjekto įregistravimo ar veiklos su pirkimu susijusioje srityje pradžios, yra ne mažesnės nei 350 000,00 Eur be PVM.  *\*Laikoma, kad su atliekamu pirkimu susijusi veikla yra nuotekų valyklų statybos (naujos statybos ir (ar) rekonstrukcijos ir (ar) renovacijos ir (ar) kapitalinio ir(ar) paprastojo remonto) darbai.*  *\*\*Paskutiniai 2 finansiniai metai yra 2023 ir 2024, jei tiekėjo finansiniai metai sutampa su kalendoriniais metais. Jei tiekėjo finansiniai metai nesutampa su kalendoriniais, paskutiniai 2 finansiniai metai yra tie paskutiniai dveji finansiniai metai, kurie yra pasibaigę iki pasiūlymų pateikimo termino pabaigos.* | Su pasiūlymu pateikiamas EBVPD (parengtas pagal Pirkimo dokumentų 5 priede pateiktą formą).  Dokumentai, kuriuos turės pateikti galimas laimėtojas:   1. Tiekėjo ūkio subjekto vadovo ir ūkio subjekto vyriausiojo buhalterio (buhalterio) arba kito asmens, galinčio tvarkyti ūkio subjekto buhalterinę apskaitą pagal teisės aktus, pasirašyta pažyma apie paskutiniais 2\*\* finansiniais metais, o jeigu ūkio subjektas įregistruotas ar veiklą atitinkamoje srityje pradėjo vėliau, – nuo ūkio subjekto įregistravimo ar veiklos su pirkimu susijusioje srityje pradžios (jeigu ši informacija turima), gautas metines pajamas iš veiklos, su kuria susijęs atliekamas pirkimas\*. 2. atitinkamos banko pažymos, pagrindžiančios pajamų gavimą.   *\*Laikoma, kad su atliekamu pirkimu susijusi veikla yra nuotekų valyklų statybos (naujos statybos ir (ar) rekonstrukcijos ir (ar) renovacijos ir (ar) kapitalinio ir(ar) paprastojo remonto) darbai.* | | Reikalavimą turi atitikti tiekėjas.  Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nariai visi kartu (pajėgumai sumuojami).  Jeigu tiekėjas remiasi kitų ūkio subjektų pajėgumais, reikalavimą turi atitikti visi kartu (šių ūkio subjektų pajėgumai gali būti sumuojami su tiekėjo pajėgumais). Tokiu atveju tiekėjas ir ūkio subjektai, kurių pajėgumais remiamasi, turi prisiimti solidarią atsakomybę už pirkimo sutarties įvykdymą. Kartu su pasiūlymu privalo būti pateikiamas tą įrodantis dokumentas (sutartis ar kita). | |
| **2.** | **Techninis ir profesinis pajėgumas** | | | | |
| 2.1. | Tiekėjas per paskutinius 5\* metus iki pasiūlymo pateikimo termino pabaigos yra įvykdęs kitos paskirties inžineriniai statinio nuotekų valyklos, kurios našumas (vidutinis paros debitas) ne mažesnis kaip 23 m3/d. statybos (naujos statybos ir (ar) rekonstrukcijos ir (ar) renovacijos ir (ar) kapitalinio ir (ar) paprastojo remonto) darbų sutartį\*\* ir svarbiausių darbų atlikimas ir galutiniai rezultatai buvo tinkami.  \**5 (penkerių) metų terminas skaičiuojamas nuo paskutinės pasiūlymo pateikimo termino dienos.*  *Svarbiausi darbai – nuotekų valyklos statybos darbai įskaitant sumontuotos įrangos, medžiagų vertę.*  *\*\*Darbai gali būti atlikti ir pagal kelias sutartis, jei jos sudarytos dėl to paties objekto (tos pačios nuotekų valyklos)* | | Su pasiūlymu pateikiamas EBVPD (parengtas pagal Pirkimo dokumentų 5 priede pateiktą formą).  ***Dokumentai, kuriuos turės pateikti galimas laimėtojas:***  Per pastaruosius 5 metus atliktų statybos darbų sąrašas, kuriame turi būti nurodomi  kokie statybos darbai buvo atlikti, kokia atliktų statybos darbų vertė ir pateikta kita reikalinga informacija, kartu su užsakovų (tiek viešųjų, tiek privačiųjų) pažymomis (ar kitais lygiaverčiais dokumentais), apie tai, kad svarbiausių darbų atlikimas ir galutiniai rezultatai buvo tinkami. | Reikalavimą turi atitikti tiekėjas.  Jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų. | |
| 2.2. | | Tiekėjo specialistai, kurie laimėjimo atveju bus skiriami Sutarties vykdymui, turi turėti reikiamą kvalifikaciją. Tiekėjas turi turėti\*:   1. Neypatingojo statinio **statybos vadovą**, turintį teisę eiti neypatingojo statinio statybos vadovo pareigas (Statinių grupė: kiti inžineriniai statiniai: kitos paskirties inžineriniai statiniai (nuotekų valyklos statiniai)). 2. Neypatingojo statinio **projekto vadovą**, turintį teisę eiti neypatingojo statinio projekto vadovo pareigas (Statinių grupė: kiti inžineriniai statiniai: kitos paskirties inžineriniai statiniai (nuotekų valyklos statiniai)).   *\*Tas pats asmuo gali būti siūlomas kelioms funkcijoms vykdyti, jei jis atitinka visus keliamus reikalavimus.* | Su pasiūlymu pateikiamas EBVPD (parengtas pagal Pirkimo dokumentų 5 priede pateiktą formą).  ***Dokumentai, kuriuos turės pateikti galimas laimėtojas:***  Pateikiamas Specialistų sąrašas, kartu su specialistui VšĮ Statybos sektoriaus vystymo agentūros (SSVA) išduoto kvalifikacijos atestato (ar užsienio šalies lygiaverčio dokumento), suteikiančio teisę eiti reikalingas pareigas, kopija (išrašu) arba pateikiama nuoroda į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungusi ir susipažinti su reikalaujamais dokumentais ir (ar) informacija; ar teisės pripažinimo dokumentas (jei specialistas yra iš Europos Sąjungos valstybių narių, Šveicarijos Konfederacijos arba valstybių, pasirašiusių Europos ekonominės erdvės sutartį);  Jeigu siūlomas specialistas nėra tiekėjo darbuotojas, pridedamas tiekėjo ir specialisto pasirašytas susitarimas, pagal kurį tiekėjas, jo pasiūlymą pripažinus laimėjusiu, įsipareigoja sudaryti darbo sutartį su specialistu, o specialistas įsipareigoja vykdyti numatytas funkcijas.  *\*Jeigu dėl specialisto, kuris yra Europos Sąjungos valstybės narės, Šveicarijos konfederacijos arba valstybės, pasirašiusios Europos ekonominės erdvės sutartį, pilietis arba kitas fizinis asmuo, kuris naudojasi Europos Sąjungos teisės aktuose jam suteiktomis judėjimo valstybėse narėse teisėmis, kvalifikacijos pagrindimo pateikiama ne teisės pripažinimo pažyma, o kitas įrodantis dokumentas (pvz. minėto specialisto kilmės šalyje išduotas specialisto atestatas, įrodantis, kad jis paskutinę pasiūlymų pateikimo termino dieną buvo atitinkamai kvalifikuotas) ir dokumentai, įrodantys, jog dar nepasibaigus pasiūlymų pateikimo terminui specialistas kreipėsi į Statybos sektoriaus vystymo agentūrą dėl teisės pripažinimo pažymos gavimo, tuomet teisės pripažinimo pažyma privalo būti pateikta iki pirkimo sutarties sudarymo. To nepadarius, bus laikoma, kad tiekėjas atsisakė sudaryti pirkimo sutartį.* | | Reikalavimą turi atitikti tiekėjas.  Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;  tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų. | |

1. **Tiekėjams keliami reikalavimai dėl kokybės vadybos sistemos ir aplinkos apsaugos vadybos sistemos standartų reikalavimai**

Tiekėjai turi atitikti žemiau nustatytus reikalavimus dėl kokybės vadybos sistemos ir aplinkos apsaugos vadybos sistemos standartų laikymosi:

| **Eil. Nr.** | **Reikalavimas dėl kokybės vadybos sistemos ir aplinkos apsaugos vadybos sistemos standartų laikymosi** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| --- | --- | --- | --- |
| **1.** | **Aplinkos apsaugos vadybos sistemos taikymas** | | |
| 1.1. | Tiekėjas, atlikdamas nuotekų valymo įrenginių statybos darbus, laikosi (taiko) aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001 ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus, arba taiko kitas lygiavertes aplinkos apsaugos vadybos užtikrinimo priemones. | Nepriklausomos įstaigos išduotas galiojantis sertifikatas, patvirtinantis, kad tiekėjas laikosi reikalaujamos aplinkos apsaugos vadybos sistemos standartų.  Perkantysis subjektas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų.  Taip pat priima ir kitus lygiaverčius aplinkosaugos vadybos priemonių įrodymus, jeigu tiekėjas įrodo, kad dėl nuo jo nepriklausančių objektyvių priežasčių jis negali pateikti sertifikatų per nustatytą laiką. | Jeigu Pasiūlymą teikia ūkio subjektų grupė – reikalavimą turi atitikti ūkio subjektų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti.  Tiekėjas gali pasitelkti kitų ūkio subjektų/subtiekėjų pajėgumus atsižvelgiant į jų prisiimamus įsipareigojimus pirkimo sutarčiai vykdyti.  Pastaba: jeigu tiekėjas pats atitinka šį reikalavimą, tačiau pasitelkia subtiekėjus nurodytiems darbams atlikti / paslaugoms teikti, kuriems (-ioms) yra nustatomas šis reikalavimas, tokiu atveju subtiekėjai turi laikytis reikalaujamo aplinkos apsaugos vadybos standarto, atsižvelgiant į jų prisiimamus įsipareigojimus pirkimo sutarčiai vykdyti.  Subtiekėjai turi laikytis tiekėjo aplinkos apsaugos vadybos standarto tiek kiek jis taikomas atsižvelgiant į subtiekėjo prisiimamus įsipareigojimus pirkimo sutarčiai vykdyti. |